Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 78/13/5505	Liptovský Mikuláš, 20.2.2013
EEČ : 2-39-71-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b, písmeno c Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: nevyučený
	Hoci  bol právoplatným rozsudkom Okresného súdu  v Liptovskom Mikuláši, sp. zn. XXXXX zo dňa 03. 06. 2010, zaviazaný platiť mesačné výživné na svoje deti Patríciu  (XXXXX, Jaroslava (XXXXX) a Patrika (XXXXX) na každé sumou 30 % zo životného minima na nezaopatrené neplnoleté dieťa mesačne určeného podľa § 62 ods. 3 zákona č. 36/2005 Z. z. v spojení s ust. § 2 písm. c/ zákona č. 601/2003 Z. z. vždy do 15. dňa  v mesiaci do rúk ich matky XXXXX, trvale bytom XXXXX č. XXXXX, okres Liptovský Mikuláš, od augusta 2012 doposiaľ si túto povinnosť neplnil, a to ani napriek tomu, že bol trestným rozkazom Okresného súdu v Liptovskom Mikuláši, sp. zn. XXXXX zo dňa 13. 07. 2012 uznaný vinným zo spáchania prečinu zanedbania povinnej výživy podľa § 207 ods. 1, ods. 3 písm. b/ Trestného zákona, za čo mu bol uložený trest odňatia slobody vo výmere 2 roky s podmienečným odkladom na skúšobnú dobu vo výmere 3 roky, pričom za uvedené obdobie na výživnom dlhuje 559,65 €, 	
lebo zanikla trestnosť činu
Odôvodnenie:
	Proti obvinenému XXXXX bolo začaté trestné stíhanie a  vznesené obvinenie pre prečin zanedbania povinnej výživy podľa § 207 ods. 1, ods. 3 písm. b/, c/ Trestného zákona pre skutok, že hoci  bol právoplatným rozsudkom Okresného súdu  v Liptovskom Mikuláši, sp. zn. XXXXX zo dňa 03. 06. 2010, zaviazaný platiť mesačné výživné na svoje deti Patríciu  (XXXXX), Jaroslava (XXXXX) a Patrika (XXXXX) na každé sumou 30 % zo životného minima na nezaopatrené neplnoleté dieťa mesačne určeného podľa § 62 ods. 3 zákona č. 36/2005 Z. z. v spojení s ust. § 2 písm. c/ zákona č. 601/2003 Z. z. vždy do 15. dňa  v mesiaci do rúk ich matky XXXXX, trvale bytom XXXXX č. 70, okres Liptovský Mikuláš, od augusta 2012 doposiaľ si túto povinnosť neplnil, a to ani napriek tomu, že bol trestným rozkazom Okresného súdu v Liptovskom Mikuláši, sp. zn. XXXXX zo dňa 13. 07. 2012 uznaný vinným zo spáchania prečinu zanedbania povinnej výživy podľa § 207 ods. 1, ods. 3 písm. b/ Trestného zákona, za čo mu bol uložený trest odňatia slobody vo výmere 2 roky s podmienečným odkladom na skúšobnú dobu vo výmere 3 roky, pričom za uvedené obdobie na výživnom dlhuje 559,65 €.
Po ukončení skráteného vyšetrovania podal vyšetrovateľ Odboru kriminálnej polície PZ v Liptovskom Mikuláši na tunajšiu prokuratúru  návrh na zastavenie trestného stíhania z dôvodu, že obvinený si svoju vyživovaciu povinnosť dodatočne splnil. 
Po preštudovaní spisového materiálu som zistila, že obvinený XXXXX dňa 08. 02. 2013 zaslal matke svojich detí 560,- €, čím  zameškané výživné uhradil v plnej výške. Týmto k dnešnému dňu uhradil celé zameškané výživné. 
Podľa vyjadrenia matky detí je dlžné výživné do dnešného dňa uhradené.  Tiež uviedla, že jej deti v dôsledku neplatenia výživného obvineným  núdzou netrpeli. 
Podľa § 86  písm. a/ Trestného zákona trestnosť trestného činu zanedbania povinnej výživy podľa § 207 Trestného zákona zaniká,  ak trestný čin  nemal trvalo nepriaznivé následky a páchateľ svoju povinnosť  dodatočne splnil skôr, než sa súd odobral na záverečnú poradu. 
Podľa § 215 ods. 1 písm. h/ Trestného poriadku  prokurátor  zastaví trestné stíhanie ak zanikla trestnosť činu. 
	Keďže obvinený uhradil dlžné  výživné v plnej výške a neplatenie  výživného nemalo na jeho deti trvalo nepriaznivé následky, rozhodla som  tak, ako je to uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zdeňka Klaučová
prokurátorka